Esperantigo de vortoj el araba fonto

Ne ekzistas unueca maniero esperantigi arabajn nomojn. Ofte oni tradukas ne rekte el la araba, sed tra aliaj lingvoj, ĉefe eŭropaj. 

Atentindas, ke en la vikipedio en Esperanto prefere ne enkondukiĝu novaj esperantigoj de vortoj kiuj ne jam estas uzataj en la esperantlingvaj literaturo aŭ amaskomunikiloj. Pro tio por esperantigo de nacilingva nomo prefere notiĝu ekstera(j) referenco(j). 

Ĝeneralaj reguloj

Konsonantoj

Estas 28 konsonantoj en la araba. Kvankam estas multaj diferencoj inter la dialektoj, oni ĝenerale esperantigas surbaze de la norma lingvo, same kiel ĉe aliaj lingvoj.

ء (glota halto) plej ofte estas ellasita

ب iĝas b

ت iĝas t

ث (/θ/) iĝas t aŭ s

ج plej ofte iĝas ĝ, kiel en haĝo, heĝiro

ح (senvoĉa faringa frikativo) plej ofte iĝas h, kiel en haĝo, heĝiro, Muhamado, Saharo

ج ĝenerale estu ĥ, kiel en ĥalifo, Ĥartumo, ŝejĥo, kvankam tiuj vortoj ofte havas k

د iĝas d

ذ (/ð/) iĝas d aŭ z

ر iĝas r

ز iĝas z

س iĝas s

ش iĝas ŝ

ص (emfaza s) iĝas s

ض (emfaza d) iĝas d aŭ z

ط (emfaza t) iĝas t

ظ (emfaza /ð/) iĝas d aŭ z

ع (voĉa faringa frikativo) plej ofte estas ellasita, kiel en la komenco de la nomo Umaro

غ (kiel ĥ, sed voĉa) plej ofte iĝas g, kiel en gazalo

ف iĝas f

ق (senvoĉa uvula plozivo) plej ofte iĝas k, kiel en fakiro, Kataro

ك iĝas k

ل iĝas l

م iĝas m

ن iĝas n

ه iĝas h, kiel en hariso

و (/w/) plej ofte iĝas v, kiel en halvao, sed kelkfoje u aŭ ŭ

ي iĝas j

Mallonagaj kaj Longaj Vokaloj

La vokaloj a, i kaj u de la klasika araba povas esti mallongaj aŭ longaj (e kaj o nur ekzistas en dialektoj).

a
Same la longan kiel la mallongan a oni kutimas redoni en esperanto per a, sen distingo pri vokala longo: Mohamedo (mallonga), Islamo (longa), Bagdado (mallonga kaj longa).

i kaj u
Oni povus fari same pri la mallongaj i kaj u, t.e. redoni ilin per i kaj u senŝanĝe, kiel en Islamo (mallonga i), kaj do sendistinge je la respektivaj longaj vokaloj.

Aliflanke, oni povas redoni nur la mallongajn i kaj u respektive per e kaj o, kiel en Korano (mallonga u iĝas o). Cetere, ĉi tia transskribo redonas pli fidele la sonojn ne de la klasika sed de la moderna parolata araba. Ĉi tia esperantigo de la mallongaj vokaloj de la araba permesus lasi a kaj u por la longaj vokaloj. Ĝi tamen ne aplikiĝis en multaj kazoj, kiel pli supre montriĝis.

Rezulte, oni foje devas elekti inter konkurencaj formoj kiel hezbolaho kaj hizbulaho; manke de unueca sistemo, la dua ŝajnas preferinda.

Vidu ankaŭ
 Araba alfabeto
 Transliterumo de Esperanto
 Alaho
 Mohamedo (nomo)
 Islamaj terminoj


Araba